
 10.1.2013
 BG
 Официален вестник на Европейския съюз
 L 5/1
 РЕГЛАМЕНТ ЗА ИЗПЪЛНЕНИЕ (ЕС) No 9/2013 НА КОМИСИЯТА
 от 9 януари 2013 година
 за изменение на Регламент (ЕО) No 872/2004 на Съвета относно по-нататъшни рестриктивни мерки по отношение на Либерия
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 872/2004 на Съвета от 29 април 2004 г. относно по-нататъшни рестриктивни мерки по отношение на Либерия (1), и по-специално член 11, буква а) от него,
 като има предвид, че:
 (1)
 В приложение I към Регламент (ЕО) No 872/2004 са изброени физическите и юридическите лица, органите и образуванията, обхванати от замразяването на финансови средства и икономически ресурси съгласно този регламент.
 (2)
 На 14 септември 2012 г. Комитетът по санкциите на Съвета за сигурност на ООН, създаден в съответствие с Резолюция 1521 (2003) относно Либерия, реши да извади едно лице от списъка на лицата, групите и образуванията, за които замразяването на средства и икономически ресурси следва да се прилага.
 (3)
 Приложение II към Регламент (ЕО) No 872/2004 следва да се актуализира въз основа на последно предоставената информация от държавите членки по отношение на определянето на компетентните органи.
 (4)
 Поради това приложения I и II следва да бъдат съответно изменени,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕО) No 872/2004 се изменя, както следва:
 (1)
 Приложение I се изменя в съответствие с приложение I към настоящия регламент.
 (2)
 Приложение II се заменя с приложение II към настоящия регламент.
 Член 2
 Настоящият регламент влиза в сила в деня, следващ този на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко в държавите членки в съответствие с Договорите.
 Съставено в Брюксел на 9 януари 2013 година.
 За Комисията, от името на председателя,
 началникът на Службата за инструментите на външната политика
 (1) ОВ L 162, 30.4.2004 г., стр. 32.
 ПРИЛОЖЕНИЕ I
 Приложение I към Регламент (ЕО) No 872/2004 се изменя, както следва:
 Записът на следното физическо лице се заличава:
 „Mohamed Ahmad Salame (известен още като: a) Mohamed Ahmad Salami, б) Ameri Al Jawad, в) Jawad Al Ameri, г) Moustapha Salami, д) Moustapha A Salami). Дата на раждане: a) 22.9.1961 г., б) 18.10.1963 г. Място на раждане: а) Abengourou, Кот д 'Ивоар, б) Ganta, Nimba County, Либерия. Гражданство: ливанско. Номера на паспортите: а) 2210697 (ливански паспорт, валиден от 14.12.2010 г. до 14.12.2011 г.), б) 1622263 (обикновен ливански паспорт, валиден от 24.4.2001 г. до 23.4.2006 г.), в) 004296/00409/00 (дипломатически паспорт, издаден в Того, валиден от 21.8.2002 г. до 23.8.2007 г.), г) 000275 (дипломатически паспорт, издаден в Либерия, валиден от 11.1.1998 г. до 10.1.2000 г.), д) 002414 (дипломатически паспорт, издаден в Либерия, валиден от 20.6.2001 г. до 19.6.2003 г.), е) D/001217 (дипломатически паспорт, издаден в Либерия), ж) дипломатически-2781 (дипломатически паспорт, издаден в Либерия). Друга информация: а) паспорт, издаден в Кот д'Ивоар; не са известни подробности, б) собственик на „Mohamed and Company Logging Company“. Дата на определянето, посочена в член 6, точка б): 23.6.2004 г.“
 ПРИЛОЖЕНИЕ II
 „ПРИЛОЖЕНИЕ II
 Уебсайтове за информация относно компетентните